Source: https://www.ilvessalibandy.fi/joukkue3164/88
Timestamp: 2020-02-26 03:43:21+00:00
Document Index: 17975311

Matched Legal Cases: ['§1', '§2', '§3', '§4', '§5', '§6', '§7', '§8', '§9', '§10', '§13', '§14', '§15']

Turnaus säännöt | Ilves Salibandy
Turnaus säännöt 2019
§1) jokaiselle joukkueelle vähintään 4 ottelua.
§2) Peliaika on 2 x15 min, A- ja B junioreilla 2 x 20min. Finaaleissa peliaika on 2 x 20min. pronssiotteluissa 2x15min.
Poikien ja tyttöjen E-, F- ja G-sarjoissa on peliaika kaikissa otteluissa 2x15min.
§3)Peliaika pysäytetään ainoastaan rangaistuslaukauksen aikana ja erotuomarin näytöstä, ottelun viimeinen (1) minuutti on tehokasta peliaikaa.
§4) Jäähyn mittaaminen aloitetaan, kun peli alkaa jäähyn jälkeen uudelleen.
§5) Ottelut eivät pääty 12 maalin eroon, vaan pelit pelataan loppuun asti.
§6) Joukkueen pelaajamäärää ottelussa ei ole rajoitettu.
§7) Otteluissa, joissa voittaja on saatava selville (Playoff) suoritetaan suoraan (ilman jatkoaikaa) rangaistuslaukauskilpailu kolmella laukaisijalla SSBL sääntöjen mukaisesti.
Finaalit, joissa pelataan ensin 5 minuutin jatkoaika (sudden death) ja tarvittaessa rangaistuslaukaukset kolmella laukaisijalla SSBL sääntöjen mukaisesti (pronssiottelussa EI pelata jatkoaikaa).
§8) Kummastakin joukkueesta 3 kenttäpelaajaa suorittavat kukin yhden rangaistuslaukauksen. Mikäli tämän jälkeen tilanne on edelleen tasan, samat 3 pelaajaa suorittavat yhden rangaistuslaukauksen kerrallaan, kunnes ratkaiseva tulos on saavutettu.
§9) Finaaleissa on käytössä 1min aikalisä per joukkue.
§10) Pelaaja saa edustaa vain yhtä (1) joukkuetta samassa ikäluokassa.
A-poikien ja A-tyttöjen sarjoissa ei sallita Y-pelaajia.
§13) Joukkue on velvollinen ennen ensimmäisen ottelun alkua toimittamaan luettelon kaikista joukkueen pelaajista ja toimihenkilöistä turnauksen järjestäjille. Tässä pelaajaluettelossa tulee olla kaikki joukkueen pelaajat ja toimihenkilöt nimettynä, eikä sitä saa muuttaa turnauksen aikana ilman turnausjärjestäjän suostumusta.
§14) Kaikilla joukkueen pelaajilla ja toimihenkilöillä tulee olla turnauspassit.
§15) Kilpailun juryllä on oikeus puuttua epäasiallisesti käyttäytyviin joukkueisiin ja tarvittaessa sulkea sarjasta. Jury voi myös velvoittaa joukkuetta vaatimaan kannattajiltaan asiallista käytöstä.
F- JA G -POJAT JA E-TYTÖT
F1 Pojat sekä E-Tytöt -sarjoissa noudatetaan Salibandyliiiton PeliMaailma -sääntöjä, pelimuoto 5 vs. 5 ja isot maalit.
F2- ja G -Pojat, sekä F-Tytöt -sarjoissa noudatetaan Salibandyliiton KisaMaailma -sääntöjä, pelimuoto 4 vs 4 ja käytetään maalinpienentäjiä tai pieniä maaleja.
Kurinpitoasian vireilletulo ja käsittely. Kurinpitovaltaa turnausta koskevissa asioissa käyttää turnausjärjestäjän jury.
Ilmoitus rikkomuksesta. Ilmoitus rikkomuksesta on toimitettava yksilöitynä jurylle.
Päätös kurinpito- ja vastalauseasioissa. Juryn on tehtävä päätös kurinpito- tai protestiasiassa mahdollisimman pian tai viimeistään 2 tunnin kuluttua siitä, kun kaikki tarvittavat asiat ovat tulleet sen tietoon. Juryn on ilmoitettava asianomaisille välittömästi päätöksestä.
Muutoksenhaku. Turnauksen juryn päätös on lopullinen turnausta koskevissa asioissa.
Vastalauseet. (Protestit) Vastalauseet osoitetaan turnauksen jurylle. (hallien INFO-pisteisteet)
Vastalauseen tekijän on suoritettava turnauksen järjestäjälle vastalausemaksu viimeistään ½-tunnin kuluttua ottelun päättymisestä. Vastalausemaksun suuruus on 100eur, joka palautetaan, mikäli vastalause hyväksytään. Pöytäkirjaan merkitty vastalause on toimitettava kirjallisena turnauksen järjestäjälle viimeistään ½-tuntia ottelun päättymisestä.
3. joukkueella on alle 1+5 pelaajaa ottelua aloittaessa (F2 ja G-sarjassa 4+1)
G- ja F2 SARJOJEN SÄÄNNÖT
Pelikenttä ja maalit
Kentän koko on vähintään 24 m x 12 m ja enintään 30 m x 15 m. Peleissä käytetään virallista salibandymaalia (115 cm x 160 cm) pienempiä maaleja. Tarvittaessa maali pienennetään ylärimaan kiinnitettävällä levyllä eli maalinpienennyselementillä.
Peleissä on käytettävä suojalaseja. Jos pelaajalla on silmälasit, hän voi joko hankkia suojalasit vahvuuksilla tai pelata pelkillä silmälaseilla. Jos pelaaja käyttää vain silmälaseja, aikuisten on hyvä varmistaa, että linssit ovat muovia. Maalivahdin on käytettävä kasvosuojusta. Mailana käytetään korkeintaan 30 mm käyristettyä salibandymailaa ja pallona virallista salibandypalloa.
Tytöt voivat pelata poikien kanssa ilman erityislupaa maksimissaan vuotta nuorempien poikien kanssa. Pelin aikana toimihenkilöille annetaan työrauha ja lapsille malli reilun pelin hengestä. Peleissä vältetään jäähyjä: sääntöjä opetetaan ensisijaisesti ohjaamalla.
Joukkueeseen/peliryhmään kuuluu vähintään 5 pelaajaa ottelua kohden. Heidät merkitään pelaajalistaan, maalivahti yhtenä pelaajana muiden joukossa. Maalivahtia saa vaihtaa ja peluuttaa myös kenttäpelaajana. Kentällä on samanaikaisesti maalivahti ja neljä kenttäpelaajaa.
Peliaika on 2 x 15 min. Vaihdot tapahtuvat toimitsijoiden antamasta äänimerkistä (pillin vihellys) 1,5 minuutin välein (vihellykset 1,5min, 3min, 4,5min jne). Vaihdon jälkeen peli jatkuu aina luonnollisella pelitavalla (sisäänlyönti, vapaalyönti tai kiista-aloitus) tai erotuomarin/ pelinohjaajan ohjeiden mukaisesti. Pelikello käy koko ajan: kelloa ei pysäytetä maalin tai jäähyn jälkeen, eikä vaihtojen aikana. Ainoastaan ottelun viimeinen minuutti on tehokasta peliaikaa, jolloin kello pyäytetään aina pelikatkon aikana, tuomarin vihellyksestä. Myös rangaistuslaukauksen aikana pelikello pysäytetään.
Maalin edessä on maalialue, jonka sisällä maalivahti saa ottaa pallon käteensä. Järjestäjä valitsee viivat, joilla maalialue rajataan. Joukkueelle voidaan määrätä rangaistuslaukaus, jos rikotulla pelaajalla on selvä maalintekotilanne. Jäähy voidaan viheltää, jos sama pelaaja syyllistyy useamman kerran samaan rikkeeseen tai epäurheilijamaiseen käytökseen.
Jos maaliero kasvaa neljään, häviöllä oleva joukkue saa ottaa peliin yhden ylimääräisen kenttäpelaajan. Kun maaliero kaventuu kahteen, pelaajamäärä palautetaan ennalleen. Muiden pelisääntöjen sekä sääntötulkintojen osalta noudatetaan Suomen Salibandyliiton kilpailu- ja pelisääntöjä.
Joukkueilla ei ole mahdollisuutta ottaa aikalisää.
G- ja F2 junioreiden sarjoissa ei pelata sijoituksista, vaan kaikki saavat osallistujamitalin.
20.2.2020Joulukuun Kotipizzapelaaja Veeti Yli-Pentti6.2.2020MAALIVAHTILEIRI 3.-4.6.202016.12.2019Marraskuun Kotipizzapelaaja Henri Papinaho